Kryddaðar smákökur með sparilegu smjörkremi Þessar eru eiginlega bara konfekt . Hver kaka er konfektmoli sem er góður og gleðjandi með heitum sem köldum drykkjum , hversdags - eða sparilegum . Kremið er úr karameliseruðu smjöri , rjómaosti , maple-sýrópi og hvítu súkkulaði . Kökurnar eru kryddaðar og ekki mjög sætar . Fallegur moli að bera fram , gefa og njóta ! rjómaostur frá Gott í matinn , við stofuhita hvítt súkkulaði rjómi frá Gott í matinn Kryddaðar smákökur Hitið ofn í 180 gráður . Þeytið saman smjör , sykur , vanilludropa og egg þar til blandan er létt og ljós . Hægt er að nota hvítan sykur , púðursykur , kókossykur eða sykurskerta sætu og sniðugt er að blanda saman ólíkri sætu . Setjið öll þurrefnin saman í skál og hrærið saman með gaffli . Látið þurrefnin í nokkrum hlutum saman við smjörblönduna og hnoðið deigið að lokum saman á hveitistráðu borði . Stundum er hveitið of mikið og því er gott að setja ekki allt magnið saman við . Skiptið deiginu í tvennt eða þrennt , fletjið út á hveitistráðu borði og stingið út kökur . Setjið á bökunarplötu með bökunarpappír , inn í heitan ofninn og bakið í um 10 mínútur eða þar til kökurnar eru gullnar að lit . Fylgist vel með þeim , ekki baka þær of lengi . Takið úr ofninum og látið kólna . Krem úr karameliseruðu smjöri og rjómaosti Bræðið helminginn af smjörinu í potti , látið smjörið ná þeim hita að það tekur að gullna og brúnast , tekur um 2 - 3 mínútur . Slökkvið strax undir því eða takið af hitanum . Hellið í skál og látið kólna . Bræðið hvítt súkkulaði með rjóma , hrærið saman . Látið kólna . Látið óbrædda hlutann af smjörinu saman við þann brædda ásamt rjómaosti . Hrærið saman . Setjið vanilludropa , sýróp og hvítt súkkulaði saman við og hrærið þar til kekkjalaust . Hellið þá flórsykri saman við í nokkrum hlutum og þykkið kremið , ef þarf meira þá bætið þið í , ef minna þá fer ekki allur sykurinn saman við . Þeytið rólega þar til kekkjalaust . Ef þið viljið getið þið skreytt kökurnar með bræddu súkkulaði að eigin vali . Dökku , hvítu , sykurlausu . Gerið það þegar þær hafa kólnað og áður en kreminu er smurt á þær . Smyrjið kreminu á kökurnar og lokið þeim með annarri ofan á , þá þeirri sem er súkkulaðiskreytt . Geymið kökurnar í kæli en takið út tímanlega þegar á að bera þær fram . Kremið hentar á ýmsar smákökur og einnig sem krem / frostingur á góða súkkulaðiköku !